આમાંની ઘણીક વાતો કરવામાં આવે જ છે, એમ સોસાયટીવાળા કહેશે પણ તેમને અમારે એટલું જ જણાવવાનું છે કે તેઓ જે રીતે કરે છે તે રીતથી લોકો અસંતુષ્ટ છે. તેઓએ હવે હરિફાઇથી ગ્રંથ તૈયાર કરાવવાની રસમ છોડી દેવી જોઇએ. એ રીત શિખાઉઓને કામની છે, પણ સારા વિદ્ઘાનો કદાપિ તેવી રીતિએ ગ્રંથ લખે નહિ. અમુક વિષય, તેની પદ્ઘતિના સામાન્ય નિયમ, અરે મહેનતાણાની બક્ષિસની રકમ, એ ત્રણે કોઇ પ્રસિદ્ઘ અને યોગ્ય વિદ્ઘાનને જણાવવાં, તથા ગ્રંથ તૈયાર કરવા વિનવવું. જો તેની મરજી હોય તો તે લે. ગ્રંથ તૈયાર થાય તેમાં કાંઇ પણ ફેરફાર કરવાની જરૂર રહે નહિ. એ કેવી અન્યાયની વાત છે કે દશવીશ પ્રકારના અટપટા ને ઊલટસુલટ વિષયોના ગ્રંથ લખાવી મંગાવવા અને તે બઘાયને તપાસવાનું અભિમાન બેત્રણ જણાની એક કમિટી જે તેવો કોઇ વિષય લખવાને કે સમજવાને પણ શક્તિવાન ન હોય તેણે જ ઘરવું!!